## Príloha č. 11 Prioritná os 2 - Špecifický cieľ 1: Zvýšenie kvality, štandardu a dostupnosti IS pre EŠIF

Oprávnené aktivity

Opis typu a príklady aktivít

Uvedený špecifický cieľ bude napĺňaný prostredníctvom podpory aktivít[[1]](#footnote-1) zameraných najmä na:

1. Dodanie vzájomne kompatibilných informačných a komunikačných technológií vrátane ich elektronického vybavenia a licencií pre orgány zapojené do riadenia, implementácie, finančného riadenia, kontroly a auditu EŠIF
2. Vývoj a úpravu, dodanie informačných systémov pre monitorovanie EŠIF a ostatných systémov v oblasti strategického riadenia a regulácie EŠIF
3. Prevádzku informačných systémov pre monitorovanie EŠIF a ostatných systémov v oblasti koordinácie a strategického riadenia EŠIF
4. Vývoj a úpravu, dodanie a prevádzku informačných systémov v oblasti finančného riadenia, kontroly a auditu EŠIF
5. Materiálno - technické zabezpečenie a mobilitu subjektov zapojených do riadenia, implementácie, finančného riadenia, kontroly a auditu EŠIF
6. ***Dodanie vzájomne kompatibilných informačných a komunikačných technológií vrátane ich elektronického vybavenia a licencií pre orgány zapojené do riadenia, implementácie, finančného riadenia, kontroly a auditu EŠIF***

Cieľom tejto aktivity bude vytvorenie komunikačnej platformy, aby riadiace, implementačné a kontrolne subjekty EŠIF komunikovali prostredníctvom modernej technickej infraštruktúry.

Zabezpečením funkčnej komunikačnej platformy prostredníctvom video konferenčného systému, prepojujúceho pracoviská CKO a ÚV SR (od 15.5.2016), RO OP TP, CO a OA s príslušnými RO a SORO a partnermi zapojenými do implementácie EŠIF, získajú subjekty EŠIF vzájomnú informovanosť v reálnom čase o implementácii EŠIF a riešení problémových oblastí zo strany príslušných RO a SORO. Audio video prenosy umožnia zefektívnenie a zrýchlenie komunikácie medzi subjektmi EŠIF, a to prostredníctvom využitia tele konferenčných pracovísk na výmenu informácií a skúseností pri riešení úloh.

1. ***Vývoj a úprava, dodanie informačných systémov pre monitorovanie EŠIF a ostatných systémov v oblasti strategického riadenia a regulácie EŠIF***

ITMS pre PO 2014-2020 (ďalej aj „ITMS2014+“) predstavuje centrálny informačný systém, ktorý slúži na evidenciu, následné spracovávanie, export, výmenu dát, údajov a dokumentov medzi žiadateľom/prijímateľom, poskytovateľom pomoci a ďalšími orgánmi zapojenými do implementácie EŠIF. Výmena dát, údajov a dokumentov medzi žiadateľom/prijímateľom a poskytovateľom pomoci a inými orgánmi zapojenými do implementácie EŠIF je vykonávaná najmä v elektronickej podobe prostredníctvom ITMS2014+ a inými všeobecne používanými komponentmi e-Governmentu Slovenskej republiky (ďalej aj „SR“).

V PO 2014 - 2020 ITMS2014+ zabezpečuje rozšírené funkcionality na zber a vyhodnocovanie dát na všetkých úrovniach o programovaní, projektovom a finančnom riadení, poskytuje rozšírené funkcionality na zaznamenávanie jednotlivých kontrol (kontrola na mieste, kontrola verejných obstarávaní, a pod.), nové funkcionality na komplexné monitorovanie a hodnotenie implementácie EŠIF v SR. ITMS2014+ predstavuje základný nástroj implementácie EŠIF v SR.

ITMS2014+ vznikne rozvojom aktuálne používaného ITMS pre PO 2007-2013 (ďalej aj „ITMS II“). Ďalší rozvoj ITMS II je odporúčaný v zmysle odborného posudku vypracovaného Slovenskou technickou univerzitou, fakulta elektrotechniky a informatiky. Odborný posudok komparáciou súčasnej architektúry a funkcionalít ITMS II s požiadavkami kladenými na informačný systém pre PO 2014-2020 hodnotí až trojnásobne vyššiu nákladovú efektívnosť pri pokračovaní a ďalšom rozvoji ITMS II. Výsledkom týchto aktivít bude moderný, ľahko rozvíjateľný, ľahko prevádzkovateľný informačný systém, postavený najmä na OpenSource produktoch a technológiách orientovaný na koncového užívateľa a na maximálnu využiteľnosť uložených údajov a dát. Hlavné aktivity, ktoré budú pri úprave ITMS II na ITMS2014+ realizované je možné zhrnúť do týchto oblastí:

* predkladanie dokumentov a informácií v elektronickej podobe a mimo úradných hodín verejnej správy,
* zvyšovanie interoperability informačného systému a automatizácie pri získavaní externých údajov, dát a informácií z iných informačných systémov verejnej správy dôležitých pre implementáciu EŠIF,
* zvyšovanie užívateľského komfortu a intuitívnosti pri ovládaní a práci užívateľov s informačným systémom,
* efektívnejšie poskytovanie informácií o možnostiach získania finančného príspevku z EŠIF,
* efektívnejšie a automatizované poskytovanie informácií o stave čerpania EŠIF externým IS a verejnosti,
* rozvoj modulov a funkcionalít informačného systému slúžiacich na efektívne riadenie a manažérske rozhodovanie pri implementácii EŠIF,

rozvoj funkcionalít informačného systému podporujúcich nové alebo zmenené procesy a formuláre v rámci implementácie EŠIF, podpora mobilných platforiem pre poskytovanie aktuálnych údajov o implementácii EŠIF a o aktuálnom stave spracovania dokumentov predložených žiadateľmi/prijímateľmi.

ITMS2014+ musí reflektovať na požiadavky definované v legislatíve a normách EÚ a SR, vriadiacej dokumentácii a v iných metodických dokumentoch vydávaných na úrovni SR. Ide najmä a tieto normy a dokumenty:

* Nariadenie Európskeho parlamentu a rady č. 1303/2013,
* Zákon č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov,
* Zákon č. 275/2006 Z.z. o informačných systémoch verejnej správy,
* Výnos č. 55 /2014 Z.z. o štandardoch pre informačné systémy,
* Návrh Systému riadenia EŠIF 2014-2020,
* Návrh Systému finančného riadenia EŠIF 2014-2020.

Najvýznamnejší vplyv na funkcionality ITMS2014+ má požiadavka definovaná v článku 122 Nariadenia Európskeho parlamentu a rady č. 1303/2013, ktorá hovorí o zavedení systému e-Kohézie. Systém e-Kohézie kladie požiadavky na zabezpečenie výmeny dokumentov, informácií medzi prijímateľom a poskytovateľom pomoci a inými orgánmi zapojenými do implementácie EŠIF a to najmä v elektronickej podobe. e-Kohézia je napĺňaná nasledovnými princípmi: only once encoding, e-Submission, e-Storage, e-Signature, interoperability a e-Audit.

Princíp „Only once encoding“ predstavuje úpravy informačného systému (ďalej aj „IS“) tak, aby dokument, údaj/informácia, ktorá je platná a relevantná, bola do IS nahratá iba jedenkrát a bola využívaná aj v prípade potreby opätovného použitia. SR plánuje tento princíp rozšíriť aj na údaje/informácie, ktoré SR vlastní v iných informačných systémoch verejnej správy (ďalej aj „IS VS“). V ITMS II je potrebné rozšíriť možnosti zdieľania uložených dokumentov a údajov medzi jednotlivými modulmi systému a užívateľmi, rozšíriť možnosti archivácie dokumentov priamo v ITMS II a ich efektívneho a jednoduchého vyhľadávania, prehľadávania. Zároveň je potrebné zrealizovať úpravy integračného modulu a implementovať pomerne veľké množstvo integrácií na iné IS VS rôznej náročnosti. Výsledkom bude výrazné zjednodušenie na strane žiadateľa/prijímateľa a aj na strane poskytovateľa pomoci pri predkladaní a spracovaní informácií, údajov a dokumentov. Zároveň sa zvýši aktuálnosť a validita údajov a dokumentov v ITMS2014+.

Princíp „e-Submission“ predstavuje úpravy IS tak, aby formuláre, ktoré sa využívajú na zber údajov/informácií boli užívateľom publikované v elektronickej štruktúrovanej podobe s vysokým dôrazom na inteligentné a kontrolné prvky. Zároveň formuláre musia byť užívateľsky priateľské, intuitívne pri práci. Užívateľské rozhranie ITMS II je potrebné upraviť tak, aby reflektovalo aktuálne trendy v oblasti vývoja webových aplikácií ako je napr. responzívnosť, nízka dátová náročnosť formulárov, vysoká interaktívnosť formulárov a celého systému. Vysoký dôraz sa kladie na intuitívnosť ovládania celého systému a kompatibilitu systému s bežne používanými webovými prehliadačmi.

Princíp „e-Storage“ predstavuje úpravy IS tak, aby v IS bolo možné archivovať údaje, dokumenty, inú podpornú dokumentáciu v elektronickej podobe. V ITMS II je potrebné rozšíriť súčasné možnosti archivácie dokumentov. Nutné je oddeliť proces ukladania dokumentov do OLTP databázy a vytvoriť samostatnú databázu pre ukladanie dokumentov. Následne je potrebné upraviť možnosti vyhľadávania, prehľadávania v rámci takto uložených údajov a dokumentov. Výsledkom budú znížené nároky na archiváciu dokumentácie vo fyzickej podobe, zníženie finančných nárokov spojených s archiváciou a spotrebou materiálu, predĺženie životnosti a dostupnosti údajov a dokumentov, zjednodušenie sprístupňovania údajov a dokumentov relevantným subjektom a pod.

Princíp „e-Signature“ predstavuje úpravy IS tak, aby bolo možné predkladané formuláre, údaje a dokumenty elektronicky podpísať a tým zabezpečiť komunikáciu v elektronickej podobe. Pre tieto účely sa plánuje integrácia ITMS2014+ na Ústredný portál verejnej správy (ďalej aj „ÚPVS“) a využívanie modulov, ktoré sú určené na elektronické podpisovanie a komunikáciu občana so štátom v elektronickej podobe. Táto povinnosť je zároveň definovaná aj zákonom č. 305/2013 Z.z. Používaním predmetných komponentov ÚPVS sa zabezpečí jednotný prístup občana k službám štátu a zníži sa diverzita a autonómnosť v procesoch autentifikácie, autorizácie v IS VS. Žiadateľ/prijímateľ bude pre bežnú komunikáciu so štátom a aj v oblasti implementácie EŠIF využívať ten istý komponent ÚPVS. ITMS II neobsahoval žiadne mechanizmy alebo funkcionality spojené s elektronickým podpisom.

Princíp „Interoperability“ predstavuje úpravy IS tak, aby bol otvorený a schopný komunikovať s externými IS VS. SR plánuje vytvorením integračných rozhraní medzi ITMS2014+ a IS VS nahradiť napr. dokladovanie podpornej dokumentácie pri žiadosti o finančný príspevok a využívať priamo informácie, údaje uložené v relevantných IS VS. Integrovaním ITMS2014+ s inými IS VS SR dosiahne silný synergický efekt, ktorého výsledkom bude zníženie administratívnej náročnosti, časová a finančná úspora, zvýšenie validity údajov v ITMS2014+. Integračný modul ITMS II bude musieť byť modifikovaný, aby bolo možné jednoducho a bez technických obmedzení realizovať integráciu ITMS2014+ s inými IS VS.

Princíp „e-Audit“ predstavuje úpravy IS tak, aby každá operácia vykonaná používateľom alebo IS samotným bola zaznamenaná a uložená do samostatnej databázy a tento záznam bol nespochybniteľný a bol archivovaný. ITMS II takýto modul neobsahoval, t.j. pre potreby ITMS2014+ musí byť predmetný modul vyvinutý.

Rozvoj a úpravy ITMS II do podoby ITMS2014+ budú realizované v súlade s odporúčaniami odborného posudku vypracovaného Slovenskou technickou univerzitou, fakulta elektrotechniky a informatiky. Odborný posudok pri estimácii finančných prostriedkov na úpravu ITMS II do podoby ITMS2014+ využíva metodiku COCOMO II a štandardy definované medzinárodnou normou ISO/IEC 14764:2006. Rozvoj ITMS2014+ v nadväznosti na odborný posudok je kategorizovaný do nasledujúcich skupín aktivít:

* Adaptívne aktivity – legislatívna a technologická adaptácia IS,
* Zdokonaľujúce aktivity – rozvoj existujúcich funkcionalít a implementácia nových funkcionalít IS,
* Opravujúce aktivity – aktivity spojené s chybným definovaním, nesprávnym pochopením požiadaviek na IS,
* Preventívne aktivity – aktivity na zabezpečenie ľahko udržiavateľného a rozšíriteľného IS,
* Podpora IS „SLA“– riešenie identifikovaných chýb a nedostatkov IS mimo záruky dodaného diela alebo v zrýchlenom režime v rámci záruky dodaného diela.
* Samovzdelávacie aktivity – aktivity spojené s vybudovaním interaktívneho samo vzdelávania v oblasti používania ITMS2014+, procesov implementácie EŠIF a pod.

Legislatívna adaptácia predstavuje aktivity spojené s prispôsobovaním procesov, formulárov a funkcionalít ITMS2014+ na požiadavky definované v nariadeniach EÚ, legislatíve SR a riadiacej dokumentácii a ďalších metodických dokumentoch týkajúcich sa systému implementácie EŠIF v SR. Ide o pomerne zložité a kontinuálne aktivity. SR plánuje systém e-Kohézie vo svojich podmienkach implementovať nad rámec minimálnych požiadaviek definovaných v Nariadení Európskeho parlamentu a rady č. 1303/2013. ITMS2014+ bude procesy elektronickej komunikácie podporovať už od fázy predkladania žiadostí o finančný príspevok z EŠIF. Práve v tejto fáze elektronická komunikácia a automatizované získavanie údajov a dokumentov z iných IS VS najvýraznejšie prispieva k znižovaniu administratívnej náročnosti, časovej a finančnej úspore, znižovaniu rizika výskytu formálnych chýb a nedostatkov a pod. SR plánuje v tomto smere realizovať cca. 100 integračných rozhraní rôznej obtiažnosti a získavať údaje a dokumenty priamo z IS gestorov zodpovedných danú oblasť, problematiku, agendu.

Technologická adaptácia predstavuje aktivity modifikácie užívateľského rozhrania ITMS II s cieľom reflektovania súčasných trendov pre webové aplikácie a IS postavené na webových technológiách. Vysoký dôraz bude kladený na redizajn užívateľského rozhrania ITMS II, ktorého výsledkom bude vysoký užívateľský komfort a intuitívnosť pri ovládaní ITMS2014+ užívateľmi. Primárnym výsledkom týchto aktivít bude vyššia znalosť užívateľa pri základnom ovládaní ITMS2014+. Užívateľ sa nebude musieť sústrediť na ovládanie ITMS2014+, ale svoju pozornosť, časový fond môže investovať do štúdia metodiky a procesov implementácie EŠIF. Výraznou oblasťou technologickej adaptácie je zavedenie podpory mobilných zariadení vo forme samostatnej mobilnej aplikácie. Potenciál využitia mobilnej aplikácie je obrovský, od poskytovania aktuálnych údajov o stave implementácie EŠIF v SR v rôznych štatistických pohľadoch, cez informovanie žiadateľov/prijímateľov o aktuálnom stave spracovania nimi predložených dokumentov a formulárov, notifikovanie splnenia sa povinností až po využitie v rámci kontrol realizácie projektov na mieste pri vytváraní fotodokumentácie a záznamov priamo z kontroly. Takýto typ adaptácie vnesie do ITMS2014+ prvky, štandardy, ktoré užívatelia, verejnosť už poznajú z iných aplikácií,  a ktoré používajú na dennej báze. ITMS2014+ a implementácia EŠIF budú vnímané ako progresívne systémy reflektujúce na aktuálne trendy v spoločnosti a v prostredí internetu a informačných technológií.

Zdokonaľujúce aktivity predstavujú vývoj nových alebo modifikáciu existujúcich funkcionalít ITMS II. Ide najmä o:

- rozvoj analyticko – štatistických nástrojov a funkcionalít ITMS II – ITMS2014+ bude poskytovať nástroje a funkcionality umožňujúce jednoduchú a operatívnu extrakciu dát, ich interpretáciu a ďalšie spracovanie zo strany užívateľa. Novým modulom bude manažérsky modul, ktorý bude predstavovať efektívny podporný nástroj pre riadenie implementácie EŠIF v SR. Modul bude zameraný na sledovanie vývoja implementácie EŠIF na základe rôznych časovo – priestorových aspektov, na sledovanie vzťahov medzi jednotlivými aspektmi a na základe týchto dát, údajov a vzťahov bude umožňovať modelovanie vývoja implementácie EŠIF smerom do budúcna. Modul bude zároveň poskytovať nástroje na plánovanie a sledovanie plnenia úloh, opatrení a rizík spojených s implementáciou EŠIF. ,

- rozširovanie ITMS II ako komunikačného nástroja s verejnosťou – ITMS2014+ bude poskytovať zjednodušené a automatizované procesy v oblastiach zverejňovania aktuálneho stavu implementácie, aktuálneho zoznamu prijímateľov a projektov s dodatočnými údajmi o projekte. ITMS2014+ bude rešpektovať princíp OpenData, ktorý definujú dokumenty ako Digitálna agenda pre Európu a Európa 2020. Zverejňovanie aktuálnych dát v strojovo spracovateľných formátoch zvyšuje transparentnosť, informovanosť a prispieva k nárastu využiteľnosti a vypovedacej schopnosti zverejnených dát,

- rozširovanie ITMS II v zmysle požiadaviek užívateľov nad rámec legislatívnych a metodických požiadaviek – z hľadiska korektných postupov projektového riadenia je potrebné vyčleniť dostatočné množstvo finančných prostriedkov, ktoré pokryjú požiadavky užívateľov na funkcionality ITMS2014+ definované nad rámec legislatívnych a metodických požiadaviek. Užívatelia predstavujú veľmi zaujímavý zdroj pre definovanie úprav ITMS2014+, ktoré zabezpečia jeho vyššiu efektivitu, zlepšia ergonómiu ovládania a pod.,

- rozširovanie ITMS II v zmysle nových požiadaviek definovaných v riadiacej dokumentácii SR – Nariadenie Európskeho parlamentu a rady č. 1303/2013 a riadiaca dokumentácia definujú pre PO 2014 – 2020 nové požiadavky ako sú napr. zmena intervenčnej logiky operačných programov, ročné účty operačných programov, zmena procesov a formulárov pre výkon kontroly na úrovni riadiacich orgánov a sprostredkovateľských orgánov, zmena procesov a formuláru žiadosti o finančný príspevok, zmena procesov a formuláru žiadosti o platbu, a pod. Na tieto všetky doplnenia a zmeny musí ITMS2014+ reflektovať a musia byť vytvorené alebo upravené relevantné funkcionality ITMS2014+.,

Opravujúce a preventívne aktivity musia byť plánované v každom projekte budovania rozsiahleho IS. Je potrebné počítať s rizikom, že určité percento požiadaviek na úpravu funkcionalít ITMS2014+ nebolo definovaných správne, alebo nebolo správne pochopených. Zároveň určité požiadavky neboli v čase definovania finančnej alokácie známe a bude potrebné ich v budúcnosti do ITMS2014+ implementovať. Z týchto dôvodov je správne a rozumné plánovať finančné prostriedky aj na takýto druh aktivít. ITMS2014+ má byť prevádzkovaný minimálne do roku 2025. Takéto dlhé časové obdobie prevádzky a dostupnosti IS vyžaduje v čase modifikácie a refaktoring základnej architektúry každého IS, t.j. aj ITMS2014+. Aktivity spojené s modifikáciou, refaktoringom a ďalším rozvojom architektúry a technológií ITMS2014+ je potrebné realizovať z viacerých dôvodov. V prvom rade cieľom týchto aktivít je zabezpečiť jednoducho prevádzkovateľný, ďalej rozvíjateľný a bezpečný IS. V druhom rade je ambíciou SR vytvorenie IS postaveného na OpenSource produktoch a technológiách. V treťom rade oblasť informačných technológií je najdynamickejším sa rozvíjajúcim odvetvím. Užívatelia rýchlo konvergujú k novým technológiám. Každý moderný IS musí byť schopný reflektovať na tieto zmeny. Tieto aktivity a výdavky by museli byť realizované aj v prípade budovania nového monitorovacieho IS. Odborný posudok, vypracovaný STU, poukazuje, že v prípade budovania nového monitorovacieho IS by finančné prostriedky boli trikrát vyššie ako v prípade ďalšieho rozvoja ITMS II.

Pre každý dodávaný IS je potrebné zabezpečiť podporu typu SLA (service level agreement), t.j. odborné kapacity, ktoré sú schopné riešiť identifikované nedostatky, nedokonalosti, chyby užívateľov IS v dohodnutej kvalite a čase. Ide o nákup služieb mimo legislatívne platnej záručnej doby dodávaného IS. Cieľom takýchto aktivít je zabezpečiť vyššiu kvalitu, operatívnejšie riešenie problémov a vyššiu spokojnosť užívateľov s IS. Napríklad Nariadenie Komisie č. 29/2009 v sebe nesie prvky SLA. V zmysle požiadaviek e-Kohézie a možnosti predkladania informácií a dokumentov aj mimo úradných hodín verejnej správy je potrebné zabezpečiť taký model SLA, ktorý bude pokrývať poskytovanie podpory v rámci 24/7. SR v prípade ITMS2014+ pristúpila k štandardnému modelu, ktorý je využívaný celosvetovo a v maximálnej miere minimalizuje finančné prostriedky pri garantovaní dostatočnej úrovne kvality poskytovaných služieb.

* Na základe skúseností so vzdelávaním z PO 2007-2013 je potrebné modifikovať model vzdelávania. Je žiadúce zabezpečiť efektívny on-line samovzdelávací systém využiteľný pre zamestnancov poskytovateľov pomoci a iných orgánov zapojených do implementácie EŠIF a zároveň využiteľný aj pre žiadateľov a prijímateľov. Modernú formu vzdelávania predstavujú learning management systémy umožňujúce samo vzdelávanie intuitívnym charakterom vo forme prezentácií, obrázkov, videí a testov v ľubovoľnom čase a z ľubovoľného miesta. Z uvedeného vyplýva, že v PO 2014-2020 existuje reálna potreba vybudovať elektronický vzdelávací systém s intuitívnym návodom ako pracovať s ITMS2014+ a s modulmi pre vzdelávanie sa v oblasti metodiky implementácie EŠIF v SR. Je žiaduce, aby vzdelávací systém bol integrálnou súčasťou ITMS2014+ v podobe certifikačného modulu užívateľov, t.j. užívateľ každý modul alebo jeho úroveň bude musieť zakončiť testom alebo vyriešením úlohy. Takýto systém poskytne lepší manažment vzdelávania administratívnych kapacít v oblasti implementácie EŠIF, poskytne prehľady o stave a kvalite znalostí administratívnych kapacít, poskytne vyššiu flexibilitu administratívnych kapacít pri vzdelávaní a pod.. Realizáciou vyššie uvedených aktivít sa v SR zabezpečí moderný, ľahko udržiavateľný, ľahko prevádzkovateľný a ľahko rozširovateľný monitorovací informačný systém reflektujúci na požiadavky a zmeny definované pre PO 2014 – 2020. ITMS2014+ bude orientovaný na koncového užívateľa s cieľom zefektívnenia procesov, zníženia administratívnej záťaže a maximálnej automatizácie relevantných procesov a funkcionalít ITMS2014+. ITMS2014+ bude predstavovať jeden z hlavných nástrojov pri zvyšovaní absorpčnej kapacity EŠIF, poskytovaní informácií o EŠIF verejnosti v SR a zvyšovaní transparentnosti procesov implementácie EŠIF v SR.

V rámci danej aktivity sa taktiež zabezpečí aj vývoj a úprava IS Register EZÚS, a taktiež vykonávanie monitorovania, hodnotenia a kontroly RIS3 SK.

1. ***Prevádzka informačných systémov pre monitorovanie EŠIF a ostatných systémov v oblasti koordinácie a strategického riadenia EŠIF***

V zmysle požiadaviek EK a národnej legislatívy je potrebné zabezpečiť stabilné prostredie pre výkon e-Kohézie a dostupnosť služieb IS pre monitorovanie EŠIF. Základným princípom elektronizácie služieb štátu je zníženie administratívnej záťaže a možnosť komunikácie verejnosti, občana s úradmi verejnej správy aj mimo úradných hodín. S cieľom umožnenia takýchto služieb ITMS2014+ predstavuje IS, ktorý rešpektuje aktuálne štandardy pre zabezpečenie stabilnej a bezporuchovej prevádzky a to s cieľom minimalizovania finančných prostriedkov potrebných na zabezpečovanie správy ITMS2014+ minimálne do roku 2025. V rámci tejto aktivity sa zabezpečí aj systémová podpora pre IS Register EZÚS.

e-Kohézia a jej požiadavky sa premietajú do zabezpečenia prevádzky ITMS2014+ zvýšenými nárokmi na hardvérovú infraštruktúru. Prekladanie informácií a dokumentov mimo úradných hodín verejnej správy a komunikácia v elektronickej podobe priamo vplývajú na architektúru ITMS2014+. Architektúra ITMS2014+ musí rešpektovať princípy „FailOver“ architektúry, t.j. kritické časti systému sú zdvojené, vykonávajú tú istú funkciu a v prípade výpadku, nefunkčnosti určitej kritickej časti systému práve táto dvojička preberie a nahradí funkciu vypadnutej časti bez dopadu na užívateľa.

Pri informačných systémoch podobnej veľkosti z hľadiska funkcionalít a dôležitosti, je potrebné mať dostupné záložné pracovisko. Záložné pracovisko by malo byť v geograficky vzdialenej lokalite od primárneho pracoviska. Záložné pracovisko je využívané v prípadoch kompletného zlyhania, poškodenia systému alebo celého primárneho pracoviska. Pre účely ITMS2014+ bude záložné pracovisko slúžiť na on-line replikáciu databázy. Týmto krokom sa zabezpečí vyššia dostupnosť ITMS2014+, umožní sa operatívne riešenie problémov s minimálnym dopadom na užívateľa, zvýši sa kvalita procesov spojených zo zálohovaním informácií a dokumentov spojených s implementáciou EŠIF a výrazne sa minimalizuje riziko straty týchto informácií a dokumentov.

Cieľ zabezpečenia kontinuálnej prevádzky IS súvisí aj s požiadavkami EK na vykonávanie následných auditov 5 rokov po ukončení PO 2014–2020 a teda aj dostupnosťou a možnosťou aktívnej práce s ITMS2014+ v tomto období.

Všetky tieto požiadavky kladú nároky na finančné prostriedky spojené so zabezpečením bezproblémovej prevádzky ITMS2014+ počas celej dĺžky PO 2014-2020.

1. ***Vývoj a úprava, dodanie a prevádzka informačných systémov v oblasti finančného riadenia, kontroly a auditu EŠIF***

Zabezpečenie vývoja ISUF, za účelom zvýšenia kvality a správnosti účtovníctva a finančného riadenia programov spolufinancovaných z fondov EŠIF ako aj výmeny informácií s IS pre monitorovanie EŠIF a s inými informačnými systémami (najmä RIS, IS ŠP) v PO 2014-2020.

Na zabezpečenie údržby a prevádzky ISUF v zodpovedajúcej kvalite a rozsahu je potrebné prispôsobiť hardvérové a systémové vybavenie novým požiadavkám, ktoré sú kladené na nové úlohy a smerovanie ISUF.

V účtovnom systéme ISUF bude potrebné zabezpečiť vytvorenie nového úseku pre PO 2014 - 2020 a jeho nastavenie v súlade s požiadavkami všeobecných nariadení EK a národnej legislatívy. Vytvorenie nových procesov a nových výkazníckych nástrojov bude realizované na základe nových požiadaviek vyplývajúcich z platnej legislatívy EK a národnej legislatívy, resp. z ich zmien. V súvislosti s potrebou nastavenia efektívneho systému na výmenu informácií a dát medzi základnými informačnými systémami, ktoré zabezpečujú implementáciu, bude realizovaná úprava SAP PI – integračnej platformy v potrebnom rozsahu. Pre PO 2014 – 2020 je v rámci ISUF plánované zabezpečenie princípov e-kohézie.“ – zásadná pripomienka.

Úpravy existujúceho ISUF budú vykonané v zmysle:

* Nevyhnutné úpravy v dôsledku zmien v legislatíve EK a národnej legislatíve
  + Vývoj a úprava ISUF, RIS a iných informačných systémov súvisiacich s implementáciou fondov EŠIF.
  + Vývoj a úprava SAP PI – integračnej platformy.
* Úpravy s cieľom zvýšenia používateľského komfortu a ergonómie pri ovládaní ISUF
  + Hardvérové a softvérové vybavenie pre prevádzkovateľa a používateľov informačných systémov využívaných pre sledovanie prostriedkov fondov EŠIF.
  + Školenia používateľov informačných systémov využívaných pre sledovanie prostriedkov fondov EŠIF (v rámci špecifického cieľa 3 prioritnej osi 1 OP TP)
  + Tvorba a úprava manuálov, propagačných a školiacich materiálov.
  + Analytické materiály pre informačné systémy využívané pre sledovanie prostriedkov fondov EŠIF.
* Úpravy s cieľom zabezpečenia kontinuálnej prevádzky IS min do roku 2025
  + Prevádzka (produktívna, školiaca a testovacia prevádzka), záložné pracovisko, podporné prevádzkové systémy, informačných systémov využívaných pre sledovanie prostriedkov fondov EŠIF (napr. ITMS, ISUF, RIS, CEDIS a pod.).
  + Úplná a podrobná technická dokumentácia k procesom v rámci nastavenia systému a aktualizácie technickej dokumentácie k rozšíreniu funkcionality ISUF pre všetky dotknuté procesy.
  + Sieťové pripojenia prevádzkovateľov a používateľov IT systémov.
  + Vývoj a úprava prepojení medzi informačnými systémami vrátane kompletnej relevantnej dokumentácie.

V rámci IS CEDIS bude potrebné zabezpečiť jeho nastavenie v súlade s požiadavkami všeobecných nariadení EK a národnej legislatívy. Vytvorenie potrebnej funkcionality bude realizované na základe nových požiadaviek vyplývajúcich najmä z platnej legislatívy EK a národnej legislatívy, resp. z ich zmien.

Úpravy existujúceho IS CEDIS budú vykonané v zmysle:

* nevyhnutné úpravy v dôsledku zmien v legislatíve EK a národnej legislatíve
  + Vývoj a úprava IS CEDIS v oblasti funkcionality súvisiacej s implementáciou fondov EŠIF,
* úpravy s cieľom zvýšenia používateľského komfortu a ergonómie pri ovládaní IS CEDIS
  + Funkcionalita pre prevádzkovateľa a používateľov IS CEDIS pre oblasť monitorovania vládnych auditov zameraných na fondy EŠIF,
  + Školenia používateľov IS CEDIS (v rámci špecifického cieľa 3 prioritnej osi 1 OP TP),
  + Tvorba a úprava manuálov, propagačných a školiacich materiálov pre IS CEDIS,
* Úpravy s cieľom zabezpečenia kontinuálnej prevádzky a údržby IS CEDIS min. do roku 2025
  + Prevádzka (produktívna, školiaca a testovacia prevádzka), vrátane údržby systému.
  + Úplná a podrobná technická dokumentácia k procesom v rámci nastavenia systému a aktualizácie technickej dokumentácie k rozšíreniu funkcionality IS CEDIS pre všetky dotknuté procesy.
  + Sieťové pripojenia prevádzkovateľov a používateľov IT systémov.
  + Vývoj a úprava prepojení IS CEDIS medzi relevantnými informačnými systémami verejnej správy vrátane kompletnej technickej dokumentácie.

Cieľom je vybudovanie prehľadného systému ISUF a IS CEDIS a nastavenie jednoduchých procesov, ktoré budú mať v konečnom dôsledku vplyv aj na zníženie administratívnej záťaže AK prijímateľov (napr. zjednodušené rozdelenie žiadanej sumy vyplývajúcej zo štruktúry projektu). Zefektívnenie pravidiel projektového riadenia a zmenového konania umožňujúceho optimálne reagovať na zmenené podmienky pri úprave systému.

1. ***Materiálno - technické zabezpečenie a mobilita subjektov zapojených do riadenia, implementácie, finančného riadenia, kontroly a auditu EŠIF***

Cieľom je zabezpečenie financovania aktivít súvisiacich s materiálnym a technickým zabezpečením, úhradou nákladov spojených so zakúpením a prevádzkou motorových vozidiel na výkon riadenia, implementácie, finančného riadenia, kontroly a auditu a zabezpečenie informačných tokov medzi CKO a ÚV SR (od 15.5.2016), RO OP TP, CO, OA, OCKÚ OLAF, spolupracujúcich orgánov OA, RO a SORO a partnermi EŠIF na pravidelnej báze.

1. V zmysle čl. 59 Nariadenia európskeho parlamentu a rady (EÚ) č. 1303/2013 sa príklady aktivít uvedené pre špecifický cieľ 1 prioritnej osi 2 môžu týkať predchádzajúcich a nasledujúcich programových období. [↑](#footnote-ref-1)